ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
வெல்டிங் செயல்பாடுகளை வேகமாகவும், ஆற்றல் திறன் கொண்டதாகவும், சுற்றுச்சூழலுக்கு உகந்ததாகவும் மாற்றும் புதிய ஸ்மார்ட் இயந்திரம்
தற்போது பயன்பாட்டில் உள்ள வழக்கமான வெல்டிங் செயல்முறைகளை விட, வேகமாகவும் குறைந்த மின்சார நுகர்வுடனும் இரும்பு குழாய்களை வெல்டிங் செய்வதற்கான ஸ்மார்ட் ஐஓடி அடிப்படையிலான இயந்திரத்தை ஆராய்ச்சியாளர்கள் உருவாக்கியுள்ளனர்.
உற்பத்தித் தொழில்கள் மேம்பட்ட தொழில்நுட்பங்களை நோக்கி நகரும் வேளையில், மின்சார நுகர்வைக் குறைக்கவும், மனிதப் பிழைகளைத் தவிர்க்கவும், வெல்டிங் பணிகளை தானியங்கி முறையில் மேற்கொள்ளவும், சுற்றுச்சூழலுக்கு உகந்த முறையில் தயாரிப்புகளை விரைவாக உற்பத்தி செய்யவும் தேவை ஏற்பட்டுள்ளது.
ஒலி மற்றும் அதிர்வுக்கான சென்சார்கள் பதிக்கப்பட்ட “காந்தத்தால் உந்தப்பட்ட ஆர்க் பட் வெல்டிங் கருவி” என்ற இன்டர்நெட் ஆஃப் திங்ஸ்  ஒருங்கிணைந்த இயந்திரத்தை பெங்களூரு தயானந்த சாகர் பல்கலைக்கழக பொறியியல் பள்ளியின் மின்னணு மற்றும் தகவல் தொடர்பு பேராசிரியர் டாக்டர் எஸ் அருங்கலை வேந்தன் உருவாக்கியுள்ளார். அறிவியல் மற்றும் தொழில்நுட்பத் துறையின் ஆதரவை இது பெற்றுள்ளது,
திருச்சிராப்பள்ளி பாரத் ஹெவி எலக்ட்ரிக்கல் லிமிடெட்டில் உள்ள வெல்டிங் ஆராய்ச்சி நிறுவனத்தின் செயல்பாட்டு முறையை ஆராய்ந்த முனைவர் வேந்தன், குறைந்த விலையில் ஒருங்கிணைந்த இயந்திரத்தை உருவாக்கும் திட்டத்தை செயல்படுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821227
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களில் கொவிட்-19 தடுப்பூசியின் வளர்ச்சி நிலை: மத்திய அரசு ஆய்வு
மத்திய சுகாதார செயலாளர் திரு ராஜேஷ் பூஷன், மத்திய மருந்தக செயலாளர் திருமிகு எஸ் அபர்ணா முன்னிலையில் அனைத்து மாநிலங்கள் மற்றும் யூனியன் பிரதேசங்களுடன் நடைபெற்ற உயர்நிலைக் கூட்டத்திற்கு இன்று தலைமை வகித்தார்.
இந்தக் கூட்டத்தில் கொவிட்-19 தடுப்பூசியின் வளர்ச்சி நிலை குறித்து ஆய்வு செய்யப்பட்டதோடு, இரண்டாவது தவணை தடுப்பூசி வழங்குவதை மேம்படுத்தவும், பள்ளி ஆசிரியர்கள் மற்றும் ஊழியர்களுக்கு  தடுப்பூசி போடுவதில் கூடுதல் கவனம் செலுத்துமாறும் மாநிலங்களுக்கு அறிவுறுத்தப்பட்டது. அவசரகால கொவிட் நடவடிக்கை தொகுப்பு நிதிகளை மாநிலங்கள் முறையாக பயன்படுத்துவதாகக் கூட்டத்தில் தெரிவிக்கப்பட்டது. எதிர்வரும் பண்டிகை காலத்தை முன்னிட்டு கொவிட் சரியான நடத்தை விதிமுறை மற்றும் இதர முன்னெச்சரிக்கை நடவடிக்கைகள் சரியாக பின்பற்றப்படுவதை உறுதி செய்யுமாறு மாநிலங்கள் கேட்டுக் கொள்ளப்பட்டன.
இரண்டாவது தவணை தடுப்பூசியை அதிகரிப்பதற்காக, மாவட்ட அளவிலான திட்டத்தை வகுக்குமாறு மத்திய உள்துறை செயலாளர் வலியுறுத்தினார். இதற்காக குறிப்பிட்ட நாட்கள்/ குறிப்பிட்ட தடுப்பூசி செலுத்தும் மையங்கள்/ ஒவ்வொரு நாளும் குறிப்பிட்ட நேரம்/ தனி வரிசை போன்ற உத்திகளை பின்பற்றுமாறு மாநிலங்களுக்கு அறிவுறுத்தப்பட்டது. பயனாளிகளிடையே விழிப்புணர்வை அதிகளவில் ஏற்படுத்துமாறும் கேட்டுக்கொள்ளப்பட்டது. மாநில சராசரி அளவைவிட குறைவாக தடுப்பூசியை செலுத்தும் மாவட்டங்களைக் கண்டறிந்து, அங்கு கண்காணிப்பு மற்றும் தடுப்பூசித் திட்டத்தை அதிகரிக்குமாறு வலியுறுத்தப்பட்டது. மத்திய சுகாதார அமைச்சரின் அறிவிப்பிற்கு இணங்க, பள்ளி ஆசிரியர்கள் மற்றும் ஊழியர்களுக்கு முன்னுரிமை அடிப்படையில் தடுப்பூசிகளை வழங்குவதற்காக ஆகஸ்ட் 27 முதல் 31-ஆம் தேதி வரை கூடுதலாக இரண்டு கோடி தடுப்பூசிகள் வழங்கப்படவுள்ளது.
இந்தத் திட்டத்தை செயல்படுத்துவதற்காக மாநில கல்வித் துறைகள், கேந்திரிய வித்யாலயா சங்கதன், நவோதயா வித்யாலயா சங்கதன் உள்ளிட்ட அமைப்புகளுடன் இணைந்து மாநிலங்களும் யூனியன் பிரதேசங்களும் பணியாற்றலாம்.
எதிர்வரும் பண்டிகைக் காலங்களில் கொவிட் பாதிப்புகள் அதிகரிக்கக் கூடும் என்று எச்சரித்த மத்திய சுகாதார செயலாளர், அனைத்து பொது சுகாதார நடவடிக்கைகளையும் பின்பற்றுமாறு வலியுறுத்தினார். ஓணம் பண்டிகைக்குப் பிறகு கேரள மாநிலத்தில் பாதிப்புகள் அதிகரித்து வருவதை அவர் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748904
-----
(Visitor Counter : 145
வணிகம் மற்றும் தொழில்துறை அமைச்சகம்
இருதரப்பு வர்த்தகத்தின் முழுத் திறனையும் எட்ட விரிவான பொருளாதார கூட்டு ஒப்பந்த பேச்சுவார்த்தைகளை இந்தியா-கனடா மீண்டும் தொடங்க உள்ளன
வர்த்தகம் மற்றும் முதலீடு தொடர்பாக அமைச்சர்களுக்கிடையேயான ஐந்தவாது பேச்சுவார்த்தையை இந்தியாவும் கனடாவும் இன்று நடத்தின. வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளி அமைச்சர், திரு பியூஷ் கோயல் மற்றும் கனடா அரசின் சிறு வணிகம், ஏற்றுமதி மேம்பாடு மற்றும் சர்வதேச வர்த்தக அமைச்சர் திருமதி மேரி என்ஜி ஆகியோர் இதற்குத் தலைமை வகித்தனர்.
இந்தியா-கனடா விரிவான பொருளாதாரக் கூட்டு ஒப்பந்தத்திற்கான பேச்சுவார்த்தைகளை முறைப்படி மீண்டும் தொடங்க அமைச்சர்கள் ஒப்புக்கொண்டனர். மேலும், ஆரம்பகால வர்த்தக ஆதாயங்களை இரு நாடுகளுக்கும் அளிக்கக்கூடிய இடைக்கால ஒப்பந்தம் அல்லது ஆரம்ப முன்னேற்ற வர்த்தக ஒப்பந்தத்தையும் பரிசீலிக்க அவர்கள் ஒப்புக்கொண்டனர்.
இந்தியாவிற்கும் கனடாவிற்கும் இடையே தற்போதுள்ள வர்த்தக ஒத்துழைப்புகளை எடுத்துரைத்த அமைச்சர்கள், துறைகளில் உள்ள வாய்ப்புகளை திறப்பதன் மூலம் பொருட்கள் மற்றும் சேவைகளில் இருதரப்பு வர்த்தகத்தை விரிவுபடுத்த வர்த்தக உடன்படிக்கை உதவும் என்று வலியுறுத்தினர். பொருட்கள், சேவைகள், பிறப்பிட விதிகள், சுகாதாரம் மற்றும் தாவர சுகாதார நடவடிக்கைகள், வர்த்தகத்திற்கான தொழில்நுட்ப தடைகள் மற்றும் தகராறு தீர்வு ஆகியவற்றில் உயர் மட்ட உறுதிப்பாடுகள் உள்ளிட்டவை இடைக்கால ஒப்பந்தத்தில் அடங்கும். மேலும், பரஸ்பரம் ஒப்புக்கொள்ளப்பட்ட பிற பகுதிகளையும் உள்ளடக்கியதாக அது இருக்கலாம்.
இருதரப்பு வர்த்தகம் மற்றும் முதலீட்டு விவகாரங்கள் குறித்து இந்தச் சந்திப்பின் போது விவாதிக்கப்பட்டது. பருப்பு வகைகளில் பூச்சி அபாய மேலாண்மை மற்றும் இந்திய விவசாயப் பொருட்களான ஸ்வீட் கார்ன், பேபி கார்ன் மற்றும் வாழைப்பழங்களுக்கான சந்தைப்படுத்தல் ஆகியவற்றில் கனடாவின் அணுகுமுறையை அங்கீகரிப்பது தொடர்பாக இரு நாடுகளும் தீவிரமான பணிகளை மேற்கொள்ள ஒப்புக்கொண்டன. இந்திய இயற்கை பொருட்களின் ஏற்றுமதிகளை எளிதாக்குவதற்காக அபேடாவிற்கு  அங்கீகாரம் அளிப்பது குறித்து வேகமாக பரிசீலிக்க கனடா ஒப்புக்கொண்டது.
முக்கியமான துறைகளில் நெகிழ்வுத்தன்மை மிக்க விநியோகச் சங்கிலிகளை நிறுவுவதன் முக்கியத்துவத்தை அமைச்சர்கள் ஒப்புக்கொண்டதுடன், இந்தத் துறையில் ஒத்துழைப்பது குறித்த கருத்துகளைப் பரிமாறிக் கொண்டனர். மருந்துகள், முக்கியமான மற்றும் அரிதான பூமி கனிமங்கள், சுற்றுலா, நகர்ப்புற உள்கட்டமைப்பு, புதுப்பிக்கத்தக்க ஆற்றல் மற்றும் சுரங்கம் போன்ற துறைகளில் ஒத்துழைப்பை மேம்படுத்துவதை அவர்கள் வலியுறுத்தினர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1805113
திறன் மேம்பாடு மற்றும் தொழில் முனைவோர் அமைச்சகம்
திறன் மேம்பாடு மற்றும் தொழில்முனைவோர் அமைச்சகம் ஆஸ்திரேலிய அரசுடன் இணைந்து "சுகாதார பணியாளர் பயிற்சி மற்றும் திறன் முறைகளை மேம்படுத்துதல்" என்ற வட்டமேஜை மாநாட்டை நடத்தியது
மத்திய அரசின் திறன் மேம்பாடு மற்றும் தொழில்முனைவோர் அமைச்சகம், ஆஸ்திரேலிய அரசுடன் இணைந்து, ஆகஸ்ட் 21, 2023 அன்று புதுதில்லியில் "சுகாதார பணியாளர் பயிற்சி மற்றும் திறன் முறைகளை மேம்படுத்துதல்" என்ற வட்டமேஜை மாநாட்டை வெற்றிகரமாக நடத்தியது. இந்த சிறப்பு நிகழ்வில் ஆஸ்திரேலிய அரசின் சுகாதாரம் மற்றும் முதியோர் பராமரிப்பு அமைச்சர் திரு மார்க் பட்லர் மற்றும் மத்திய அரசின் திறன் மேம்பாடு மற்றும் தொழில்முனைவோர் அமைச்சகத்தின் செயலாளர் திரு அதுல் குமார் திவாரி ஆகியோர் கலந்து கொண்டனர்.
திறன் மேம்பாடு மற்றும் தொழில் முனைவோர் அமைச்சக செயலாளர் திரு அதுல் குமார் திவாரி, இந்த வட்டமேஜை விவாதத்திற்கு ஆஸ்திரேலிய அமைச்சர் திரு பட்லர் மற்றும் அவரது குழுவினரை வரவேற்றார். மேம்பட்ட மற்றும் சிறந்த ஒத்துழைப்பிற்காக, ஆஸ்திரேலியாவில் உள்ள இந்திய தொழிலாளர்களின் பயிற்சி மற்றும் கற்றலுக்கான உதவித்தொகை திட்டத்தை உருவாக்க வேண்டும் என்று அவர் வலியுறுத்தினார்.
ஆஸ்திரேலிய அமைச்சர் திரு மார்க் பட்லர் இந்தியாவின் மிகவும் பயனுள்ள ஜி 20 தலைமைத்துவ பதவிக்கு வாழ்த்து தெரிவித்ததோடு, உலகளாவிய முன்னேற்றத்தை முன்னெடுப்பதில் இந்தியாவின் முக்கிய பங்கை சுட்டிக் காட்டினார். தற்போதைய நிலவரப்படி ஆஸ்திரேலியாவில் ஒவ்வொரு 25 பேரில் ஒருவர் இந்தியர் என்றும், இதனால் இந்திய வம்சாவளியினர் ஆஸ்திரேலிய பொருளாதாரத்தின் ஒருங்கிணைந்த பகுதியாக மாறியுள்ளனர் என்றும் அவர் தெரிவித்தார். இரு நாட்டுப் பிரதமர்களும் சமீபத்தில் ஒவ்வொரு நாட்டிற்கும் பயணம் செய்ததன் மூலமும், பிற அமைச்சர்களின் பயணங்களாலும், இரு நாடுகளுக்கும் இடையிலான இருதரப்பு உறவுகள் புதிய உச்சத்தை எட்டியுள்ளன என்று அவர் குறிப்பிட்டார்.
----------
AD/ANU/IR/RS/GK/DL
(Visitor Counter : 50
குடியரசுத் தலைவர் செயலகம்
குடியரசுத் தலைவருக்கு ராணுவ மருத்துவமனையில்  கண்புரை அறுவை சிகிச்சை
குடியரசு தலைவர் திரு ராம் நாத் கோவிந்த், புதுதில்லியில் உள்ள ராணுவ மருத்துவமனையில்  இன்று  காலை கண்புரை அறுவை சிகிச்சை செய்துக்கொண்டார். அறுவை சிகிச்சை வெற்றியடைந்ததோடு, மருத்துவமனையிலிருந்து அவர் வீடு திரும்பியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747376
சிறுபான்மையினர் நலன் அமைச்சகம்
ஒட்டுமொத்த வளர்ச்சிப் பாதையில் நாடு செல்கிறது: முக்தார் அபாஸ் அமைச்சர் நக்வி
பல்வேறு அரசியல் சகிப்பின்மை சூழல்களுக்கு இடையிலும் நமது நாட்டை ஒட்டுமொத்த வளர்ச்சியை நோக்கி பாரதப் பிரதமர் திரு. நரேந்திர மோடி அழைத்துச் செல்கிறார் என்று மத்திய சிறுபான்மையினர் நலத் துறை அமைச்சர் திரு. முக்தார் அபாஸ் நக்வி குறிப்பிட்டார்.
ராஜஸ்தான் மாநிலம், ஆல்வார் மாவட்டம் கிஷன்கர்க் பஸ் கோராபிப்லி கிராமத்தில் உலகத் தரம் வாய்ந்த கல்வி நிறுவனத்துக்கான அடிக்கல்லை நாட்டி அமைச்சர் நக்வி பேசியதாவது:
“பிரதமர் திரு. நரேந்திர மோடி தலைமையிலான மத்திய அரசு சிறுபான்மையினர் உள்பட அனைத்து தரப்பட்ட ஏழை, எளியவர்கள், சாமானியர்களுக்கும் தரமான கல்வி எளிதில் கிடைக்க வேண்டும் என்பதில் உறுதிபூண்டுள்ளது.
கடந்த நான்கு ஆண்டுகளாக ஏழை, எளிய, சிறுபான்மை வகுப்பு மாணவர்கள் 3 கோடிப் பேர் பல்வேறு உதவிகளைப் பெற்றுப் பயனடைவதை உறுதி செய்யும் வகையில் மத்திய அரசின் அதிகாரமளிக்கும் கொள்கை அமைந்துள்ளது. பலனடைந்தோரில் ஒரு கோடியே 63 லட்சம் பேர் பெண்கள் ஆவர்.
“படிப்பை இடையில் நிறுத்திவிடும் முஸ்லிம் பெண்களின் எண்ணிக்கை முன்பு 70 சதவீதமாக இருந்தது. அது மத்திய அரசின் பல்வேறு விழிப்புணர்வு மற்றும் கல்வி அதிகாரமளிப்புத் திட்டங்களின் மூலம் 35 முதல் 40 சதவீதமாகக் குறைந்துவிட்டது.
பிரதமர் திரு. நரேந்திர மோடி தலைமையிலான அரசு சிறுபான்மையினர் நலனுக்காகப் பல்வேறு வளர்ச்சித் திட்டங்களை முன்பு 100 மாவட்டங்களில் நிறைவேற்றியுள்ளது. தற்போது அவை மேலும் 308 மாவட்டங்களில் விரிவுபடுத்தப்பட்டுள்ளது. நாடு விடுதலை பெற்ற பிறகு முதல் முறையாக 308 மாவட்டங்களில் சிறுபான்மை வகுப்புகளைச் சேர்ந்த பெண்கள் கல்வியதிகாரம் பெறும் வகையில் அடிப்படை வசதிகளை அளிப்பதை உறுதி செய்ய போர்க்கால நடவடிக்கையில் மத்திய அரசு ஈடுபட்டுள்ளது”
இவ்வாறு அமைச்சர் திரு. நக்வி பேசினார்.
மனித வள மேம்பாட்டு அமைச்சகம்
மத்திய மனிதவள மேம்பாட்டுத் துறை அமைச்சர் நாட்டில் ஆராய்ச்சியை அதிகரிப்பதற்காக பிரதமரின் ஆய்வு உதவித்தொகைத் திட்டத்தில் மாற்றங்கள் செய்யப்பட்டிருப்பதாக அறிவித்தார்
மத்திய மனித வள மேம்பாட்டுத் துறை அமைச்சர் திரு. ரமேஷ் போக்ரியால் நிஷாங்க் நாட்டில் ஆராய்ச்சியை அதிகரிக்க பிரதமரின் ஆய்வு உதவித்தொகைத் திட்டத்தில் பல்வேறு திருத்தங்கள் மேற்கொள்ளப்பட்டுள்ளதாக இன்று அறிவித்தார், திருத்தங்களுக்குப் பிறகு, இப்போது அங்கீகரிக்கப்பட்ட எந்தவொரு கல்வி நிறுவனம் / பல்கலைக்கழக மாணவர்களுக்கும் , கேட் மதிப்பெண்ணின் தேவை 750 இலிருந்து 650, மற்றும் CGPA 8 அல்லது அதற்கு சமமானதாக குறைக்கப்படுகிறது.
மேலும், இப்போது ஒரு நேரடி நுழைவு மற்றும் பிற்சேர்க்கை  என இரண்டு வழிமுறை இருக்கும் என்றும் அமைச்சர் தெரிவித்தார். பிற்சேர்க்கை வழங்கும் கல்வி நிறுவனங்களில் ஆராய்ச்சிப் படிப்பு  படிக்கும் மாணவர்கள்  புதிய வழிகாட்டுதல்களின் படி பிரதமரின் ஆராய்ச்சி உதவித் தொகைத் திட்டத்தில்  இணைவதற்கு விண்ணப்பிக்கலாம். மேலும், இதன் சிறப்பம்சமாக தேசிய நிறுவனக் கட்டமைப்புத் தரவரிசைப்படி  முதல் 25 கல்வி நிறுவனங்களில் இடம்பெறக் கூடிய தேசிய தொழில் நுட்ப நிறுவனங்கள் PMRF நிதி பெறும் நிறுவனமாக மாறக்கூடும் என்று திரு. போக்ரியால் தெரிவித்தார். இந்த மாற்றங்கள் பிரதமரின் ஆய்வு உதவித்தொகைத் திட்டத்தின் கீழ் அதிகமான மாணவர்கள் நன்மைகளைப் பெற உதவும் என்று அமைச்சர் நம்பிக்கை தெரிவித்தார்.
ஆராய்ச்சியை அதிகரிப்பதற்காக அமைச்சகத்தில் "ஆராய்ச்சி மற்றும் கண்டுபிடிப்புப் பிரிவு" என்ற பெயரில் ஒரு பிரத்யேகப் பிரிவு உருவாக்கப்பட்டு வருவதாகவும் அமைச்சர் தெரிவித்துள்ளார். இந்த பிரிவுக்கு ஒரு இயக்குநர் தலைமை தாங்குவார், அவர் மனித வள மேம்பாட்டுத் துறையின் கீழ் வரும் பல்வேறு நிறுவனங்களின் ஆராய்ச்சிப் பணிகளை ஒருங்கிணைப்பார்.
தொழிலாளர் மற்றும் வேலைவாய்ப்பு அமைச்சகம்
கிக் தொழிலாளர்களுக்கு சமூகப் பாதுகாப்பு
அமைப்புசாரா தொழிலாளர்கள் உள்ளிட்ட தொழிலாளர்களுக்கு சட்டரீதியான குறைந்தபட்ச ஊதியம், சமூகப் பாதுகாப்பு, சுகாதாரம் ஆகியவற்றின் அடிப்படையில் கிடைக்கும் பயன்களை உறுதிப்படுத்த நான்கு தொழிலாளர் சட்டங்கள் வகை செய்கின்றன. இவை அனைத்து வகையான வேலைவாய்ப்புகளையும் உள்ளடக்குவதை நோக்கமாகக் கொண்டுள்ளன, மேலும் "ஊழியர்", "தொழிலாளர்", "கிக் தொழிலாளர்", "பிளாட்ஃபார்ம் தொழிலாளர்", "அமைப்புசாரா தொழிலாளர்" "வீட்டு வேலை தொழிலாளர்", "ஒப்பந்தத் தொழிலாளர்" "மாநிலங்களுக்கு இடையே புலம்பெயர்ந்த தொழிலாளர்", "கட்டிடத் தொழிலாளர்", "கூலித் தொழிலாளர்", "மோட்டார் போக்குவரத்துத் தொழிலாளர்", "ஆடியோ-விஷுவல் தொழிலாளர்" போன்ற பல்வேறு பிரிவுகளையும் வரையறுத்துள்ளன.
உடல் ஊனத்திற்கான காப்பீடு, விபத்துக் காப்பீடு, சுகாதாரம் மற்றும் மகப்பேறு சலுகைகள், முதியோர் பாதுகாப்பு போன்ற விஷயங்களில் கிக் தொழிலாளர்கள் மற்றும் பிளாட்ஃபார்ம் தொழிலாளர்களுக்கு பொருத்தமான சமூகப் பாதுகாப்புத் திட்டங்களை உருவாக்க சமூகப் பாதுகாப்புச் சட்டம், 2020 வழிவகுக்கிறது. சமூகப் பாதுகாப்பு நிதியத்தை அமைப்பதற்கும் இது வழிவகுக்கிறது, மேலும் நிதி ஆதாரங்களில் ஒன்றாக இருப்பது மொத்த வருடாந்திர வருவாயில் 1 முதல் 2% வரையிலான மொத்தப் பங்களிப்பு ஆகும், இத்தகைய தொழிலாளர்களுக்கு மொத்தத்தில் செலுத்தப்பட்ட அல்லது செலுத்த வேண்டிய தொகையில் 5% வரம்பிற்கு உட்பட்டது.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. ராமேஸ்வர் தெலி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
முன்னாள் மத்திய அமைச்சர் திரு சத்யபிரதா முகர்ஜியின் மறைவுக்கு பிரதமர் இரங்கல்
முன்னாள் மத்திய அமைச்சர் திரு சத்யபிரதா முகர்ஜியின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் தனது ட்விட்டர் பதிவில் கூறியிருப்பதாவது:
"முன்னாள் மத்திய அமைச்சர் திரு சத்ய பிரதா முகர்ஜியின் மறைவுச் செய்தி கேட்டு மிகுந்த வேதனை அடைந்தேன். மேற்கு வங்க மாநிலத்தில் பிஜேபியை நிர்மாணித்ததில் முக்கியப் பங்காற்றிவர் திரு சத்யபிரதா முகர்ஜி. அவர் தமது அறிவாற்றலாலும், சட்ட நுணுக்கங்களாலும் மதிக்கப்பட்டவர். அவரை இழந்து வாடும் குடும்பத்தினருக்கு எனது ஆழ்ந்த இரங்கல். ஓம் சாந்தி."
பாதுகாப்பு அமைச்சகம்
வீரதீர செயல்களுக்கான விருது வென்றவர்களை கௌரவிக்கும் முப்பரிமாண மெய்நிகர் அருங்காட்சியகம்
75-வது சுதந்திர ஆண்டை நாடு கொண்டாடவிருக்கும் தருணத்தில், இந்தியாவின் துணிச்சல் மிக்க வீரர்களை கௌரவிக்கும் வகையில் வீரதீர செயல்களுக்கான விருதுகள் வென்றவர்களை மையமாகக் கொண்ட மெய்நிகர் அருங்காட்சியகத்தை உருவாக்கும் முயற்சியில் பாதுகாப்பு அமைச்சகம் ஈடுபட்டுள்ளது.
எந்தவிதமான நிதி தாக்கமும் இல்லாமல் இந்திய ராணுவ தளவாட உற்பத்தியாளர்கள் சங்கம், இந்திய தொழில்துறை கூட்டமைப்பு ஆகியவற்றுடன் இணைந்து பாதுகாப்பு அமைச்சகம் இந்தத் திட்டத்தை அமல்படுத்தும். இதற்கான அனுமதி கடிதத்தை பாதுகாப்புச் செயலாளர் டாக்டர் அஜய்குமார், இந்திய ராணுவ தளவாட உற்பத்தியாளர்கள் சங்கத்தின் தலைவர் திரு ஜெயந்த் டி பாட்டிலிடம் இன்று  புதுதில்லியில் வழங்கினார். இந்தத் திட்டம் விரைவில் நிறைவடையும் என்று எதிர்பார்க்கப்படுகிறது.
வீரதீர செயல்களுக்கான விருதுகள் தளத்தில்  இந்த மெய்நிகர் அருங்காட்சியகம் இடம்பெறும். அரங்கக் கட்டிடம், துணிச்சல் மிக்க வீரர்கள் பற்றிய குறிப்புகள், அவர்களது புகைப்படங்களுடன் கூடிய விருதுகள் அடங்கிய வளாகம், போர் நினைவு சின்னங்களின் உலா, வீரதீர சாகச கதைகள் இடம்பெற்றுள்ள ‘தி வார் ரூம்’ என்ற அரங்கம் முதலியவை முப்பரிமாண வடிவில் இடம்பெறும்.
போர் வீரர்களின் கதைகளைக் கண்முன்னே கொண்டுவரும் தத்ரூபமான உயிரூட்டப்பட்ட காணொளிகளும் இதில் இடம் பெறும். வீரர்களுக்கு பொதுமக்கள் தங்களது மரியாதையை செலுத்தும் விதமான செய்திகளை வெளியிடும் வசதிகளும் ஏற்படுத்தப்படவுள்ளது.
இதுபற்றிப் பேசிய பாதுகாப்புச் செயலாளர் டாக்டர் அஜய்குமார், உள்நாட்டு மற்றும் வெளிநாட்டு அச்சுறுத்தல்களிலிருந்து நாட்டைப் பாதுகாக்கும் மிக உயரிய பணியில் அளப்பரிய பங்களிப்பை வழங்கிய வீரதீர செயல்களுக்கான விருதுபெற்ற வீரர்களின் அர்ப்பணிப்பை எடுத்துரைக்கும் முயற்சியாக இந்தத் திட்டம் அமையும் என்று கூறினார். நாட்டிற்கு அவர்கள் வழங்கிய சேவையைப் போற்றும் வகையிலும், பொதுமக்கள் அவர்களுக்கு மரியாதை செலுத்தும் நோக்கத்துடனும் இந்த மெய்நிகர் அருங்காட்சியகம் அமைக்கப்பட உள்ளது என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731420
பிரதமர் அலுவலகம்
ரத யாத்திரையையொட்டி அனைவருக்கும் பிரதமர் வாழ்த்து
ரத யாத்திரையை முன்னிட்டு அனைவருக்கும் பிரதமர்
திரு நரேந்திர மோடி வாழ்த்து தெரிவித்துள்ளார்.
இந்திய கலாச்சாரத்தில் ரத யாத்திரையின் முக்கியத்துவம் குறித்த காணொலியையும் திரு மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவு வருமாறு;
“அனைவருக்கும் ரத யாத்திரை வாழ்த்துக்கள். இந்த புனிதமான நிகழ்வை நாம் கொண்டாடும் போது, பகவான் ஜெகநாதரின் தெய்வீகப் பயணம் நம் வாழ்க்கையை ஆரோக்கியம், மகிழ்ச்சி மற்றும் ஆன்மீக செழுமையால் நிரப்பட்டும்.
பிரதமர் அலுவலகம்
நாட்டு மக்களுக்கு பிரதமரின் கிறிஸ்துமஸ் வாழ்த்து
கிறிஸ்துமஸ் பண்டிகையை முன்னிட்டு, பிரதமர் திரு நரேந்திர மோடி, நாட்டு மக்களுக்கு தமது வாழ்த்துக்களை தெரிவித்துள்ளார்.
“கிறிஸ்துமஸ் வாழ்த்துக்கள்!
இயேசு கிறிஸ்துவின் உயரிய சிந்தனைகளை மிகுந்த உற்சாகத்துடன் நாம் நினைவு கூர்வோம். அதிகபட்ச சேவை உணர்வு மற்றும் கருணையை பின்பற்றிய அவர், மனித குலத்திற்கு ஏற்படும் பாதிப்புகளை போக்குவதற்காக தமது வாழ்நாள் முழுவதையும் அர்ப்பணித்தவர் ஆவார்.
அவரது போதனைகள் உலகம் முழுவதும் உள்ள லட்சக்கணக்கான மக்களுக்கு ஊக்கமளிக்கும்” என்று பிரதமர் குறிப்பிட்டுள்ளார்.
Narendra Modi
✔@narendramodi
இயேசு கிறிஸ்துவின் உயரிய சிந்தனைகளை மிகுந்த உற்சாகத்துடன் நாம் நினைவு கூர்வோம். அதிகபட்ச சேவை உணர்வு மற்றும் கருணையை பின்பற்றிய அவர், மனித குலத்திற்கு ஏற்படும் பாதிப்புகளை போக்குவதற்காக தமது வாழ்நாள் முழுவதையும் அர்ப்பணித்தவர் ஆவார்.
அவரது போதனைகள், உலகம் முழுவதும் உள்ள லட்சக்கணக்கான மக்களுக்கு ஊக்கமளிக்கும்
அறிவியல் மற்றும் தொழில்நுட்பத்துறை
அறிவியல் மற்றும் தொழில்துறை ஆராய்ச்சித் துறையின் சிறப்பு முகாம்
அறிவியல் மற்றும் தொழில்துறை ஆராய்ச்சித் துறை  சிறப்பு பிரச்சாரம் 2.0 இன் செயல்பாடுகளின் தொடர்ச்சியாக டிசம்பர் 2022 முதல் ஜூலை 2023 வரையிலான காலகட்டத்தில் எம்.பி குறிப்புகள், பிரதமர் அலுவலக குறிப்புகள், ஐ.எம்.சி குறிப்புகள் மற்றும் பொதுமக்களின் குறைகள் போன்ற பல்வேறு பிரச்சினைகளின் நிலுவையை வெற்றிகரமாக குறைத்துள்ளது. டி.எஸ்.ஐ.ஆர் மற்றும் அதன் சி.பி.எஸ்.இ.க்கள் அதாவது சி.இ.எல், என்.ஆர்.டி.சி மற்றும் தன்னாட்சி அமைப்பான சி.எஸ்.ஐ.ஆர் ஆகியவை இந்த விசயங்களை தீர்ப்பதில் குறிப்பிடத்தக்க முன்னேற்றத்தை அடைந்துள்ளன.
டி.எஸ்.ஐ.ஆரின் டி.ஜி சி.எஸ்.ஐ.ஆர் மற்றும் செயலாளரின் தீவிர தலைமையின் கீழ், தூய்மை குறித்த சிறப்பு பிரச்சாரத்தின் ஒருங்கிணைப்பு அதிகாரியான டி.எஸ்.ஐ.ஆரின் இணை செயலாளரின் நெருக்கமான கண்காணிப்பின் கீழ், பிரச்சாரத்தின் போது ஒரு அற்புதமான செயல்திறன் எட்டப்பட்டது மிகுந்த மனநிறைவு அளிக்கிறது.
பிரச்சாரத்தின் ஒரு பகுதியாக 587 கோப்புகள் பைசல் செய்யப்பட்டுள்ளன, 06 தூய்மை இயக்கங்கள் நடத்தப்பட்டன, 620 பொதுமக்களின் குறைகளுக்கு தீர்வு காணப்பட்டன, கழிவுகளை அகற்றுவதன் மூலம் ரூ.44,128/- ஈட்டப்பட்டது, 10 ஐ.எம்.சி குறிப்பு , 13 பிரதமர் அலுவலக குறிப்புகளுக்கு தீர்வு காணப்பட்டது.
நிலுவையில் உள்ள தொகையைக் குறைக்கவும், வளாகங்கள் மற்றும் அனைத்து பொதுத்துறை நிறுவனங்கள் மற்றும் தன்னாட்சி அமைப்புகளில் தூய்மையை உறுதி செய்யவும் டி.எஸ்.ஐ.ஆர் உறுதிபூண்டுள்ளது. இப்பணிக்கு மேலும் ஊக்கமளிக்கும் வகையில், இத்துறை அதன் பொதுத்துறை நிறுவனங்களான சி.இ.எல்., என்.ஆர்.டி.சி., மற்றும் தன்னாட்சி அமைப்பான சி.எஸ்.ஐ.ஆர் ஆகியவற்றுடன் இணைந்து 2023 அக்டோபர் 2 முதல் 31 வரை தூய்மையை மேம்படுத்துவதற்கும் நிலுவையில் உள்ள குறிப்புகளுக்கு தீர்வு காண்பதற்கும் சிறப்பு முகாம் 3.0 ஐ ஏற்பாடு செய்யும்.
----
ANU/AD/PKV/KPG
(Visitor Counter : 34
மனித வள மேம்பாட்டு அமைச்சகம்
மத்திய மனித வள மேம்பாடு துறை இனை அமைச்சராக டாக்டர் சத்ய பால் சிங்
புது தில்லியில் இன்று மத்திய மனித வள மேம்பாடு துறை இனை அமைச்சராக டாக்டர் சத்ய பால் சிங் பொறுப்பேற்றார். நாடாளுமன்றத்தில் உத்தர பிரதேசதின் பாக்பட் தொகுதியின் பிரதிநிதியாக தேர்ந்தேடுக்கப்பட்டவர்.
டாக்டர் சத்ய பால் சிங் 16 வது  மாநிலங்களவையின் உறுப்பினராக தேர்ந்தெடுக்கப்பட்டவர். நாடாளுமன்ற வளாகத்தின் கூட்டு நாடாளுமன்ற குழு உறுப்பினர், உள்துறை அமைச்சகத்தின் நிலைக்குழு உறுப்பினர், நாடாளுமன்ற உறுப்பினர்களின் ஊதியம் மற்றும் ஊதியப்படி கூட்டுக் குழுவின் உறுப்பினர், மத்திய ஊரக வளர்ச்சி, பஞ்சாயத் ராஜ் மற்றும் குடிநீர் மற்றும் துப்புரவு துறைக்கான பரிந்துரைக்குழுவின் உறுப்பினர் ஆகிய பொறுப்புகளிலும் இவர் பணியாற்றுகிறார்.
1980-ஆம் ஆண்டின் இந்திய காவல் பணியை சேர்ந்த திரு. சிங் பல்வேறு பொறுப்பான பதவிகளில் மிகச் சிறப்பாக பணியாற்றியுள்ளார். மும்பை, பூனே, நாக்பூர் ஆகிய நகரங்களுக்கு காவல் ஆணையராகவும் மகாராஷ்ட்ரா மாநிலத்தின் சட்டம் ஒழுங்கு மற்றும் நிறுவாகத் துறையின் கூடுதல் டிஜிபி ஆகவும் பணியாற்றியுள்ளார். அரசு பணியிலிருந்து விருப்ப ஓய்வு பெற்ற அவர், 2014-ஆம் ஆண்டு அரசியலில் சேர்ந்தார்.
(Visitor Counter : 122
பிரதமர் அலுவலகம்
இயற்கை விவசாய மாநாட்டில் பிரதமரின் உரை
குஜராத் மாநில ஆளுநர் திரு ஆச்சாரிய தேவ்ரத் அவர்களே, முதலமைச்சர் திரு புபேந்திர பாய் படேல் அவர்களே, குஜராத் மாநில அமைச்சர்களே, சட்டமன்ற, நாடாளுமன்ற உறுப்பினர்களே, சூரத் நகரின் மேயர் அவர்களே, வேளாண் துறையைச் சேர்ந்த வல்லுநர்களே, குஜராத் மாநில பாரதிய ஜனதா கட்சியின் தலைவர் திரு சி. ஆர். பாட்டில் அவர்களே, எனதருமை சகோதர சகோதரிகளே!
ஒவ்வொரு பஞ்சாயத்திலும் 75 விவசாயிகளை இயற்கை விவசாயத்துடன் இணைப்பதில் சூரத் அடைந்துள்ள வெற்றி, ஒட்டுமொத்த நாட்டிற்கும் முன்மாதிரியாகத் திகழவுள்ளது. நமது வேளாண் அமைப்புமுறைதான் நம் வாழ்க்கை, ஆரோக்கியம் மற்றும் சமூகத்தின் முதுகெலும்பு. இயற்கையாகவும், கலாச்சார ரீதியாகவும், விவசாயத்தை அடிப்படையாகக் கொண்ட நாடாக இந்தியா விளங்குகிறது. எனவே நமது விவசாயிகள் வளர்ச்சி அடையும் போது, நமது விவசாயமும், நாடும் முன்னேறி, வளமடையும். இயற்கை விவசாயம் என்பது பொருளாதார ரீதியான வெற்றி மட்டுமல்ல, அதைவிட முக்கியமாக, நமது பூமி அன்னைக்கான சேவையின் மிகச்சிறந்த ஊடகமும் ஆகும். இயற்கை விவசாயத்தில் ஈடுபடும்போது நீங்கள் இயற்கைக்கும், சுற்றுச்சூழலுக்கும் சேவை புரிகிறீர்கள்.
நண்பர்களே,
இன்று, ஒட்டுமொத்த உலகமும் நிலையான வாழ்க்கைமுறை மற்றும் சுகாதாரமான உணவு பழக்கவழக்கங்கள் பற்றி பேசி வருகின்றது. இந்தத் துறையில் இந்தியாவிற்கு ஆயிரம் ஆண்டுகள் பழமை வாய்ந்த அறிவும், அனுபவமும் உள்ளது. பல நூற்றாண்டுகளாக இந்தப் பாதையில் உலகை நாம் வழி நடத்தி வருகிறோம். எனவே இயற்கை விவசாயம் போன்ற பிரச்சாரங்களை முன்னெடுத்துச் சென்று, வேளாண்மை சம்பந்தமான சர்வதேச பயன்களை அனைவருக்கும் வழங்கும் வாய்ப்பை நாம் பெற்றுள்ளோம். இந்த விஷயத்தில் கடந்த எட்டு ஆண்டுகளாக நாடு மிக தீவிரமாக செயல்பட்டு வருகிறது.
வேளாண்மையை எவ்வாறு மேம்படுத்துவது, இருப்பில் உள்ள வளங்களைக் கொண்டு விவசாயிகளுக்கு எவ்வாறு அதிகாரமளிப்பது, நமது பூமி அன்னையை எவ்வாறு பாதுகாப்பது போன்ற விஷயங்கள் குறித்து புதிய ஆராய்ச்சிகளை மேற்கொள்ளுமாறு விஞ்ஞானிகளுக்கு சிறப்பு கோரிக்கையை முன்வைக்கிறேன். ஒவ்வொரு கிராமத்திலும் 75 விவசாயிகள் இயற்கை விவசாயத்தில் இணையும் இந்த பிரச்சாரத்தில், வெகுவிரைவில் ஒவ்வொரு கிராமத்திலிருந்தும் சுமார் 750 விவசாயிகள் இணைவார்கள் என்று நான் நம்புகிறேன். முழு மாவட்டமும் இணைந்த பிறகு, உலகம் முழுவதிலும் இருந்து இந்தப் பொருட்களுக்கான தேவை பெருமளவு அதிகரிக்கும். பிறகு இந்தத் திட்டத்தை அனைவரும் பின்பற்றுவார்கள். உங்கள் அனைவருக்கும் மீண்டும் ஒருமுறை நல்வாழ்த்துகளைத் தெரிவித்துக் கொள்கிறேன். மிக்க நன்றி.
மனமார்ந்த வாழ்த்துகள்!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
எஃகுத்துறை அமைச்சகம்
மாற்றுத்திறனாளிகளுக்கு உதவும் சாதனங்களை இந்திய உருக்கு ஆணையம் விநியோகிக்கிறது
'சர்வதேச மாற்றுத்திறனாளிகள் தினம்' கொண்டாடப்படுவதையொட்டி, மஹாரத்னா பொதுத்துறை நிறுவனமான இந்திய உருக்கு ஆணையம் , அதன் ஆலைகள்/அலகுகள் மற்றும் கார்ப்பரேட் அலுவலகம் மாற்றுத்திறனாளிகளுக்கு உதவும் சாதனங்களை பெருவணிக சமூக பொறுப்பு நிதியிலிருந்து விநியோகித்தது. இந்த முன்னுரிமைத் திட்டத்தை மேற்கொள்வதற்காக ஆணையம் இந்திய செயற்கை உறுப்புகள் உற்பத்திக் கழகத்தை ஈடுபடுத்தியுள்ளது. புதுதில்லியில் நடந்த நிகழ்வின் போது, ஆணையத்தின் தலைவர் திருமதி சோமா மொண்டல் மற்றும் நிறுவனத்தின் மூத்த அதிகாரிகள் கலந்து கொண்டனர்.
விடுதலையின் அமுதப்பெருவிழாவின் ஒரு கட்டமாக ,இந்த முன்னுரிமை நிகழ்ச்சியானது, நாட்டின் பல இடங்களில் நடத்தப்படுகிறது. மாற்றுத்திறனாளிகளுக்கு மூன்று சக்கர வண்டி, மோட்டார் பொருத்தப்பட்ட மூன்று சக்கர வண்டிகள், பார்வையற்றோருக்கான ஸ்மார்ட் கேன்கள் மற்றும் ஸ்மார்ட் போன்கள் செவித்திறன் கருவிகள் போன்றவை வழங்கப்படுகின்றன.
தற்போது, இந்திய உருக்கு ஆணையம் தனது ஆலைகளுக்கு சொந்தமான இடங்களில் மாற்றுத்திறனாளிகளுக்கான பள்ளிகள், இல்லங்களை நடத்தி வருகிறது. ரூர்கேலாவில், 'பார்வையற்றோர், காதுகேளாதோர் மற்றும் மனநலம் குன்றிய குழந்தைகளுக்கான பள்ளி' , பொகாரோவில் 'ஆஷாலதா கேந்திரா', 'ஊனமுற்றோர் சார்ந்த கல்வித் திட்டம்' துர்காபூரில் ‘துர்காபூர் மாற்றுத்திறனாளிகள் மகிழ்ச்சி இல்லம்' பர்ன்பூரில் 'செஷயர் ஹோம்' ஆகியவை செயல்படுத்தப்பட்டு வருகின்றன.